تورکیه تاریم ساحه‌سینده تطبیق ائتدیگی یئنی‌لیک‌لری آذربایجانلا بؤلوشمه‌یه حاضردیر.
بو باره‌ده اؤلکه‌میزین تاریم و مئشه‌چیلیک ناظیری بکیر پاک دمیرلی باکیدا کئچیریلن " AgTech and Green Energy " اولوسلار آراسی فورومونون آچیلیش مراسیمینده دئییب.
تورکیه‌ده تاریم ساحه‌سینده حیاتا کئچیریلن اصلاحات‌لار باره‌ده معلومات وئرن ناظر بیلدیریب کی، بو ایستیقامتده آذربایجانلا فیکیر موبادیله‌سی آپارماق ایکی اؤلکه‌نین امکداش‌لیغی‌نین اینکیشافینا تحفه وئره‌جک. تورکیه تاریمین اینکیشاف ائتمیش ساحه‌لرینده تطبیق ائتدیگی اصول‌لاری، تکنولوژی یئنی‌لیک‌لری آذربایجانلا بؤلوشمه‌یه حاضردیر.
دیگر طرف‌دن آذربایجان و تورکیه تاریم سیغورتاسی عذره امکداش‌لیق ائده‌جک‌لر.
بونونلا باغلی آذربایجانین تاریم ناظیرلیگی ایله تورکیه‌نین تاریم و مئشه چیلیک ناظیری ناظیرلیگی آراسیندا پروتوکول ایمضالانیب.
آذربایجان جمهوریتی نین پرزیدنتی ایلهام علی یئو ده باکیدا سفرده اولان تاریم و مئشه چیلیک ناظیری بکیر پاک دمیرلی‌نین باشچی‌لیق ائتدیگی نماینده هئیتینی قبول ائدیب. دؤولت باشچی‌سی بکیر پاک دمیرلینی تاریم و مئشه چیلیک ناظیری وظیفه‌سینه تعیین اولونماسی موناسیبتیله تبریک ائده‌رک، اونون ایلک دفعه ناظیر کیمی آذربایجانا سفریندن ممنون‌لوغونو بیلدیریب.
